WAT Woord van die Week: palawaArgieffoto (Pixabay) Woord: palawa (dikwels saam met hele) (geselstaal) Ook palawer. Betekenis: Affêre, gedoente of bohaai: Vandeesweek se hele palawa oor vroue in die Bok-kleedkamers (doen) ‘n effe belaglik aan (Die Burger, 5 Sept. 1992, 14). Woord: palawer (geselstaal) 1 Omslagtige gepraat, bespreking of onderhandeling, dikwels sonder rigting of nut. 2 (dikwels saam met hele) Sien PALAWA: Die aand gaan steel ek rose uit die Goewerneur se tuin. Groot palawer toe ‘n paar soldate my die volgende dag by die huis kom soek (A.P. Brink: Houd-den-Bek, 1982, 22). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.